cyanic-selkie/wikianc huggingface dataset:
কৃত্রিম নিউরাল নেটওয়ার্ক
ব্যাকপ্রোপ্যাগেশন বা পশ্চাত-বিস্তার
এই সমস্যাটি কাটিয়ে উঠার জন্য, শ্মিডুবার নেটওয়ার্কগুলির একটি বহুস্তরের অনুক্রম (১৯৯২) গ্রহণ করেন, যাতে প্রতি স্তর এক স্তর করে আধাতত্ত্বাবধানকৃত শিক্ষণ মাধ্যমে প্রাক-প্রশিক্ষিত এবং ব্যাকপ্রোপাগেশন দ্বারা সমন্বিত। বেনকে-এর (২০০৩) ইমেজ পুনর্গঠন এবং মুখ স্থানীয়করণ মত সমস্যা সমাধান শুধুমাত্র গ্রেডিয়েন্ট-এর ( আর.প্রপ ) চিন্হের উপর নির্ভরশীল।
হিন্টন এবং তার সহকর্মীরা (২০০৬) প্রতিটি স্তর মডেল করার জন্য একটি সীমিত বোল্টজম্যান মেশিন- এর সঙ্গে বাইনারি বা বাস্তব-মান বিশিষ্ট প্রচ্ছন্ন চলকের ধারাবাহিক স্তর ব্যবহার করে একটি উচ্চ স্তরের উপস্থাপনা শেখার প্রস্তাবনা দেন। যথেষ্ট সংখ্যক স্তর শিখে গেলে, উচ্চ স্তরের বৈশিষ্ট্যের অ্যাক্টিভেশনগুলি থেকে মডেলটি ("পূর্বপুরুষ ধাপ") নমুনা করার সময় ডেটা পুনরুত্পাদন করে গভীর আর্কিটেকচারটিকে একটি জেনারেটিভ মডেল হিসাবে ব্যবহার করা যেতে পারে। ২০১২ সালে, অং ও ডিন ইউটিউব ভিডিও থেকে নেওয়া শুধু লেবেল-ছাড়া চিত্র দেখে বিড়ালের মতো উচ্চ স্তরের ধারণাকে চিনতে শেখা একটি নেটওয়ার্ক তৈরি করেছে।
জিপিইউ এবং বন্টিত কম্পিউটিং ব্যবহার করার মাধ্যমে যখন উপলব্ধ কম্পিউটিং ক্ষমতা বৃদ্ধি পেল, তখন গভীর নিউরাল নেটওয়ার্ক প্রশিক্ষণের প্রাথমিক চ্যালেঞ্জগুলি সফলভাবে অপ্রয়োজনীয় পূর্ব-প্রশিক্ষণের মতো পদ্ধতির সাহায্যে সমাধান করা হয়। নিউরাল নেটওয়ার্ক একটি বড় আকারে, বিশেষত ছবি ও দৃষ্টি শনাক্তকরণ সমস্যার সমাধানে নিযুক্ত করা হয়। এই " গভীর শিক্ষণ " বা “ডিপ লার্নিং” হিসাবে পরিচিত হয়ে ওঠে।
হার্ডওয়্যার-ভিত্তিক ডিজাইন
বায়োফিজিকাল সিমুলেশন এবং নিউরোমর্ফিক কম্পিউটিং উভয়ের জন্য সিমস (CMOS) দিয়ে কম্পিউটেশনাল ডিভাইস তৈরি করা হয়। ন্যানো ডিভাইসগুলো খুব বড় আকারের প্রধান উপাদান বিশ্লেষণ (PCA) ও সংবর্তন বা কনভলুশনে নিউরাল কম্পিউটিং এর একটি নতুন শ্রেণী তৈরি করতে পারে, কারণ মৌলিকভাবে এরা এনালগ (ডিজিটাল নয়) (যদিও প্রথম বাস্তবায়নের ডিজিটাল ডিভাইস ব্যবহার করা যেতে পারে)। শ্মিডুবার গ্রুপে সাইয়ারসন এবং সহকর্মীরা (২০১০) দেখিয়েছেন যে ভ্যানিশিং গ্রেডিয়েন্ট সমস্যাটি সত্ত্বেও, জিপিইউ-এর ব্যবহার বহুস্তর ফিডফরওয়ার্ড নিউরাল নেটওয়ার্কগুলির জন্য ব্যাক-প্রপোগেশন সম্ভবপর করে তোলে।
প্রতিযোগিতা
২০০৯ থেকে ২০১২ সাল পর্যন্ত শ্মিডুবার-এর গবেষণা দলের রিকারেন্ট নিউরাল নেটওয়ার্ক এবং গভীর ফিডফরওয়ার্ড নিউরাল নেটওয়ার্ক, প্যাটার্ন শনাক্তকরণ এবং মেশিন লার্নিং-এর আটটি আন্তর্জাতিক প্রতিযোগিতায় জয়ী হয়। উদাহরণস্বরূপ, গ্রেভস ও সহকর্মীর দ্বিমুখী এবং বহুমাত্রিক দীর্ঘ স্বল্পমেয়াদী স্মৃতি (এলএসটিএম) ,২০০৯ সালের ডকুমেন্ট বিশ্লেষণ ও শনাক্তকরণ আন্তর্জাতিক সম্মেলন (আইসিডিএআর) -এ তিনটি ভাষা সম্পর্কে পূর্বে কোন জ্ঞান ছাড়াই সংযুক্ত হস্তাক্ষর শনাক্তকরণণের তিনটি প্রতিযোগিতা জিতেছে।
সাইয়ারস এবং সহকর্মীরা আইইআরসিএনএন ২০১১ ট্রাফিক সাইন রেকগিশন কম্পিটিশন, আইআরবিএন ২০১২ ইলেক্ট্রন মাইক্রোস্কোপি স্ট্যাকস চ্যালেঞ্জ-এ নিউরোনাল কাঠামোর বিভাজন সহ অন্যান্য প্যাটার্ন প্রতিযোগিতা জিতেছে। ট্র্যাফিক সাইন শনাক্তকরণ (আইজেসিএনএন ২০১২), অথবা এমএনআইআইএসটি হাতের লেখা সংখ্যার সমস্যা হিসাবে মানক-প্রতিযোগিতামূলক বা এমনকি অতিমানবীয় কর্মক্ষমতা অর্জনে তাদের নিউরালনেটওয়ার্কগুলি প্রথম প্যাটার্ন শনাক্তকারী ছিল।
গবেষকরা দেখিয়েছেন যে (২০১০), যদি গভীর নিউরাল নেটওয়ার্কগুলি একটি প্রসঙ্গ-নির্ভর অবস্থাযুক্ত গোপন মার্কভ মডেলের সাথে সংযুক্ত করা হয় যা নিউরাল নেটওয়ার্কের আউটপুট লেয়ারকে সংজ্ঞায়িত করে, তাহলে ভয়েস অনুসন্ধানের মতো বড় শব্দভাণ্ডারযুক্ত বাচন শনাক্তকরণের কাজগুলিতে ত্রুটিগুলি অনেকাংশে কমে যেতে পারে।
এই পদ্ধতির জিপিইউ ভিত্তিক বাস্তবায়ন আইজেসিএনএন ২০১১ ট্রাফিক সাইন রেকগিশন কম্পিটিশন, আই এস স্ট্যাক চ্যালেঞ্জে নিউরোনাল কাঠামোর বিভাজন, ইমেজনেট প্রতিযোগিতা সহ অনেক প্যাটার্ন শনাক্তকরণ প্রতিযোগিতা জিতেছে।
হিন্টন সরল এবং জটিল কোষ দ্বারা অনুপ্রাণিত গভীর, অত্যন্ত ননলিনিয়ার নিউরাল আর্কিটেকচার যা নিওকোগনিট্রন এবং "দৃষ্টির আদর্শ স্থাপত্য"-এর মতো, অতত্ত্বাবধানকৃত পদ্ধতি দ্বারা প্রাক- প্রশিক্ষিত করেন। তার গবেষণাগার থেকে একটি দল মর্কের পৃষ্ঠপোষকতায় ২০১২ সালের প্রতিযোগিতা জেতে। তারা এমন একটি সফ্টওয়্যার তৈরি করেন যা নতুন ড্রাগস শনাক্ত করতে পারে এমন অণু খুঁজে পেতে সহায়তা করে ।
কনভলুশনাল নিউরাল নেটওয়ার্ক
, গভীর শিক্ষা শেখার ফরোয়ার্ড নেটওয়ার্ক শিল্পের অবস্থা, সংকোচকারী স্তর এবং সর্বাধিক পুলিং স্তরগুলির মধ্যে পরিবর্তিত, বিভিন্ন সম্পূর্ণ বা সামঞ্জস্যপূর্ণ সংযুক্ত স্তরগুলির দ্বারা শীর্ষস্থানীয় এবং পরবর্তী চূড়ান্ত শ্রেণীকরণ স্তর অনুসরণ করে। শিক্ষা সাধারণত unsupervised প্রাক প্রশিক্ষণ ছাড়া সম্পন্ন করা হয়। সংশ্লেষ স্তর, ইনপুট সঙ্গে convolved হয় ফিল্টার আছে। প্রতিটি ফিল্টার একটি ওজন ভেক্টর সমান যে প্রশিক্ষিত করা আছে।
কৃত্রিম স্নায়ু নেটওয়ার্কগুলি স্থানান্তরের মতো ছোট এবং বৃহৎ প্রাকৃতিক বস্তুগুলির সাথে সামঞ্জস্য করার জন্য সরানো পরিবর্তনকে গ্যারান্টি প্রদান করতে সক্ষম হয়েছিল, কেবলমাত্র স্থানান্তরের বাইরে বর্ধিত বর্ধিত ধারণাগুলি, অবস্থান, টাইপ (অবজেক্ট ক্লাস লেবেল), স্কেল, আলো এবং অন্যদের. এটি ডেভেলপমেন্টাল নেটওয়ার্কস (ডিএনএস) যার অঙ্গরাগগুলি কোথায়-কি নেটওয়ার্ক, WWN-1 (2008) WWN-7 (2013) এর মাধ্যমে।
কুশমন্ডি বিধানসভা কেন্দ্র
কুশমন্ডি (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৭ নং কুশমন্ডি (এসসি) বিধানসভা কেন্দ্রটি কুশমন্ডি সমষ্টি উন্নয়ন ব্লক এবং বেলবাড়ি-২, জাহাঙ্গীরপুর এবং সুকদেবপুর গ্রাম পঞ্চায়েত গুলি গঙ্গারামপুর সমষ্টি উন্নয়ন ব্লক এর অন্তর্গত।
কুশমন্ডি বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।
২০১৬
২০১৬ সালের নির্বাচনে, আরএসপি'র নর্মদা চন্দ্র রায় তৃণমূল কংগ্রেসের রেখা রায়কে পরাজিত করেন।
২০১১
২০১১ সালের নির্বাচনে, আরএসপি'র নর্মদা চন্দ্র রায় কংগ্রেসের পার্থসারথি সরকারকে পরাজিত করেন।
১৯৭৭-২০০৬
২০০৬, ২০০১ , ১৯৯৬ , ১৯৯১ এবং ১৯৮৭ রাজ্যের বিধানসভা নির্বাচনে, আরএসপি'র নর্মদা চন্দ্র রায় ৩৭ নং কুশমন্ডি (এসসি) বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী কংগ্রেসের রাজীব লোচন সরকার, তৃণমূল কংগ্রেসের জিতেন্দ্রনাথ সরকার, কংগ্রেসের কৃষ্ণচন্দ্র সরকার, কংগ্রেসের জিতেন্দ্রনাথ সরকার এবং কংগ্রেসের ধীরেন্দ্রনাথ সরকারকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮২ সালে কংগ্রেসের ধীরেন্দ্রনাথ সরকার আরএসপি'র নর্মদা চন্দ্র রায়কে পরাজিত করেন এবং ১৯৭৭ সালে আরএসপি'র জগেন্দ্রনাথ রায়কে পরাজিত করেন।
১৯৬২-১৯৭২
১৯৭২, ১৯৭১ , ১৯৬৯ এবং ১৯৬৭ সালে  কংগ্রেসের জিতেন্দ্র মোহন রায়   জয়ী হন। সিপিআই এর খলিল সায়েদ ১৯৬২ সালে জয়ী হন।  এই আসনটি আগে বিদ্যমান ছিল না।
নভজ্যোত কৌর (ফিল্ড হকি)
নভজ্যোত কৌর (জন্ম ৭ মার্চ ১৯৯৫) একজন ভারতীয় মহিলা ফিল্ড হকি খেলোয়াড়। ২০১৬ গ্রীষ্মকালীন অলিম্পিকে উনি ভারতীয় মহিলা ফিল্ড হকি দলের সদস্যা ছিলেন।
প্রথম জীবন
শাহবাদে বলদেব সিং এর একাডেমীতে তার প্রশিক্ষণ হয়।
পেশাগত জীবন
শাহবাদে বলদেব সিং এর একাডেমীতে তার প্রশিক্ষণ হয়। তার খেলা, প্রথম অনূর্ধ্ব ১৯ টুর্নামেন্টগুলির একটিতে, উনি সর্বোচ্চ গোল করেন। ভারতের হয়ে উনি ১০০ টির ও বেশি আন্তর্জাতিক খেলায় অংশগ্রহণ করেছেন। জুনিয়র এশিয়া কাপ, নেদারল্যান্ডস-এ অনুষ্ঠিত অনূর্ধ্ব ২১ আন্তর্জাতিক টুর্নামেন্ট ইত্যাদিতে ভালো অবদান রাখবার পরে, ২০১২ সালে, নভজ্যোত কৌর নিউজিল্যান্ডের বিপরীতে প্রথম আন্তর্জাতিক হকি ম্যাচ খেলেন।
নভজ্যোত ১০০ টি ম্যাচ খেলা সম্পূর্ণ করলে, ভারতীয় হকির সেক্রেটারি জেনেরাল মঃ মুস্তাক আহমেদ তার প্রশংসা করে বলেন, নভজ্যোত একজন প্রতিভাবান নবীন খেলোয়াড়, যিনি বিভিন্ন উল্ল্যেখযোগ্য অবদানের মাধ্যমে দলে নিজের জায়গা সুপ্রতিষ্ঠিত করেছেন এবং তাকে ১০০ টি আন্তর্জাতিক ম্যাচ খেলার জন্য অভিনন্দন জানান। উনি আরও বলেন, যেই সব উঠতি খেলোয়াড়রা পরবর্তীকালে পেশাদার হকিতে আসতে চান, নভজ্যোত তাদের কাছে অনুপ্রেরণা।
২০১৫ সালে হকি বিশ্ব লীগ সেমিফাইনালে ভালো ফল করা ভারতীয় দলের সদস্যা ছিলেন নভজ্যোত। এই ফল ভারতকে অলিম্পিকে অংশগ্রহণ করতে সাহায্য করে। উনি ১৭তম এশিয়ান গেমস, ২০১৬ রিও অলিম্পিক এবং চতুর্থ মহিলা এশিয়ান চ্যাম্পিয়ন্স ট্রফিতেও ভারতীয় দলের সদস্যা ছিলেন। মহিলা হকি বিশ্ব লীগ রাউন্ড দুইতে, উনি ভারতের হয়ে ভালো খেলেন।
এশিয়ান কাপে পেনাল্টি বাদ দিয়ে নভজ্যোত ৫টি গোল করেন। সিঙ্গাপুরের বিরুদ্ধে তিনি দুটি গোল করেন। জাপানের বিরুদ্ধেও তিনি দারুণ খেলেন ও গোল করেন। চিনের বিরুদ্ধে ফাইনালে উনি প্রথম গোলটি করেন। ভারত ফাইনালে জয়লাভ করে।
তিনি প্রথমে মিডফিল্ডে খেললেও পরে ফরওয়ার্ড লাইনে নিজেকে নিয়ে আসেন।
ব্যক্তিগত জীবন
নভজ্যোতের শখের মধ্যে অন্যতম, গান ও আঁকা।
জশজিত কৌর ও রানি রামপাল তার অনুপ্রেরণা। অস্ট্রেলিয়ার জেমি দ্বয়ের তার প্রিয় খেলোয়াড়, যাঁর সঙ্গে অলিম্পিকের সময় তার দেখা হয়। তার মতে, তার বাবা তার জীবনে সবচাইতে বেশি প্রভাব ফেলেছেন। তিনি বলেছেন, তার বাবা তাকে সবসময়ে সমর্থন করেন ও পাশে থাকেন।
নভজ্যোত কৌর মনে করেন দুর্নীতি, বর্ণবাদ ও শিক্ষার অভাব আজকের ভারতের সবচাইতে বড় সমস্যা।
অভিধাব্যবস্থা
তথ্য বিজ্ঞান, পরিগণক বিজ্ঞান (কম্পিউটার বিজ্ঞান) ও কৃত্রিম বুদ্ধিমত্তার আলোচনায় অভিধাব্যবস্থা (Ontology) বলতে জ্ঞানের কোনও নির্দিষ্ট শাখার চর্চাকারীদের পারস্পরিক সমঝোতার ভিত্তিতে গড়ে ওঠা জ্ঞানকে উপস্থাপন করার বিশেষ উদ্দেশ্যে নির্মিত এমন একটি ব্যবস্থাকে বোঝায়, যাতে ঐ জ্ঞানের শাখাটির বহুসংখ্যক মৌলিক পারিভাষিক ধারণা, ধারণাগুলির বিভিন্ন ধর্ম, এগুলির বিভিন্ন শ্রেণী, এগুলির মধ্যকার সম্পর্কগুলির নাম, অর্থ এবং এগুলির যৌক্তিকভাবে সুসমঞ্জস প্রয়োগের উপরে বাধানিষেধগুলি রৌপ বিধিসম্মত উপায়ে দ্ব্যর্থহীনভাবে সুসংজ্ঞায়িত করা থাকে। এভাবে সুসংজ্ঞায়িত বা সুনির্দিষ্টকৃত ধারণা, শ্রেণী, ধর্ম, সম্পর্ক, ইত্যাদি হল একেকটি অভিধা, এবং অভিধাগুলি নিয়ে তৈরি হয় একটি অভিধাব্যবস্থা।
সংজ্ঞা ও ব্যাখ্যা
একটি অভিধাব্যবস্থাকে একটি বিশেষ ধরনের তথ্য বস্তু (Information object) বা মানবনির্মিত পরিগণনামূলক বস্তু (Computational artifact) হিসেবে গণ্য করা যায়। পরিগণনামূলক কর্মকাণ্ডে অভিধাব্যবস্থাগুলি ব্যবহার করে কোনও ব্যবস্থার কাঠামোর রৌপ বিধিসম্মত প্রতিমান নির্মাণ করা যায়। অভিধাব্যবস্থাতে ঐ ব্যবস্থার প্রাসঙ্গিক সত্তা ও সেগুলির মধ্যবর্তী সম্পর্কগুলি ফুটে ওঠে, যা কোনও উদ্দেশ্যে কাজে লাগতে পারে।
১৯৯৩ সালে গ্রুবার প্রথম অভিধাব্যবস্থার সংজ্ঞা দেন এই বলে যে "অভিধাব্যবস্থা হল কোনও ধারণাব্যবস্থার দ্ব্যর্থহীন সুনির্দিষ্টকরণ"। ১৯৯৭ সালে বর্স্ট সংজ্ঞাটির কিছু সংশোধন সাধন করে বলেন যে "অভিধাব্যবস্থা হল কোনও অংশীদারী ধারণাব্যবস্থার রৌপ বিধিসম্মত সুনির্দিষ্টকরণ"। বর্স্টের সংজ্ঞাটিতে কোনও একজন ব্যক্তির দৃষ্টিভঙ্গির পরিবর্তে একাধিক পক্ষের মধ্যে ঐকমত্যের ভিত্তিতে গড়ে ওঠা দৃষ্টিভঙ্গির ব্যাপারটি আবশ্যক মনে করা হয় এবং এইরূপে প্রাপ্ত ধারণাব্যবস্থাটিকে একটি রৌপ বিধিসম্মত (অর্থাৎ যন্ত্র দ্বারা পাঠযোগ্য) বিন্যাসে প্রকাশ করার ব্যাপারটিও উল্লেখ করা হয়। ১৯৯৮ সালে স্টুডার ও তাঁর সহযোগীরা উপরোক্ত সংজ্ঞা দুইটিকে একত্রিত করে বলেন যে "অভিধাব্যবস্থা হল একটি অংশীদারী ধারণাব্যবস্থার একটি রৌপ, দ্ব্যর্থহীন সুনির্দিষ্টকরণ।
২০০৯ সালে গুয়ারিনো ও তাঁর সহযোগীরা অভিধাব্যবস্থার একটি অধিকতর জটিল কিন্তু সুস্পষ্ট সংজ্ঞা প্রদান করেন। ধরা যাক, C একটি ধারণাব্যবস্থা, L একটি যৌক্তিক ভাষা, V হল L-এর শব্দভাণ্ডার এবং K হল অভিধাব্যবস্থামূলক অঙ্গীকার। তাহলে C-এর জন্য (শব্দভাণ্ডার V ও অভিব্যবস্থামূলক অঙ্গীকার K সহ) একটি অভিধাব্যবস্থা OK হল এমন একটি যৌক্তিক তত্ত্ব, যা L-এর কিছু সূত্রসমষ্টি নিয়ে গঠিত, এবং যেটিকে এমনভাবে নকশা করা হয়েছে যাতে এই যৌক্তিক তত্ত্বের দ্বারা নির্মিত যৌক্তিক প্রতিমানগুলি যথাসর্বোচ্চ সম্ভব K অনুযায়ী L-এর অভীষ্ট প্রতিমানগুলির সংগ্রহটির নিকটবর্তী হতে পারে।
বুদ্ধিমান কারকদের মধ্যে যোগাযোগ
অভিধাব্যবস্থাগুলির একটি কাজ হল বিভিন্ন বুদ্ধিমান কারকের মধ্যে যোগাযোগ সহজতর করা। বুদ্ধিমান কারক বলতে কোনও কৃত্রিম বুদ্ধিমত্তাবিশিষ্ট যন্ত্র বা মানুষ বোঝাতে পারে। মানব-যন্ত্র যোগাযোগ, আন্তঃযন্ত্র যোগাযোগ, আন্তঃমানব যোগাযোগ -- এই সবগুলিই বুদ্ধিমান কারকের মধ্যে যোগাযোগ হিসেবে গণ্য করা যায়। যখন একাধিক বুদ্ধিমান কারক কোনও যোগাযোগমূলক পরিস্থিতিতে অংশগ্রহণ করে, তখন তারা কোনও আলোচনা-মহাবিশ্ব (Universe of discourse) কিংবা জ্ঞান ক্ষেত্রের (Domain of knowledge) অভ্যন্তরে থেকে একে অপরের সাথে জ্ঞান বিনিময় বা ভাগাভাগি করে। এ উদ্দেশ্যে তারা একে অপরের সাথে ঐকমত্যভিত্তিক কোনও প্রতীকব্যবস্থার বিভিন্ন প্রতীকের সাহায্যে বার্তা (জিজ্ঞাসা বা বিবৃতি) প্রেরণ ও গ্রহণ করে। এখন একটি প্রতীক বাস্তব বা মানসিক বিশ্বের কোনও মূর্ত বা বিমূর্ত বস্তু বা ধর্ম বা সম্পর্কের ধারণাকে জ্ঞাপন করে। অর্থাৎ একটি প্রতীক সরাসরি বাস্তব বা মানসিক বিশ্বের কোনও কিছুর প্রতি নির্দেশ করতে পারে না, বরং একটি ধারণার মাধ্যমে সেই জিনিসটি জ্ঞাপন করে। একই প্রতীক প্রতিবেশভেদে ভিন্ন ভিন্ন ধারণার প্রতি নির্দেশ করতে পারে। প্রেরক যে অর্থে কোনও প্রতীক প্রেরণ করেন, প্রাপক সেই অর্থে প্রতীকটি গ্রহণ না-ও করতে পারে। তাই কোনও প্রেরক তাঁর মনের কোনও ধারণার সাথে সংশ্লিষ্ট প্রতীকটি কোনও প্রাপকের কাছে প্রেরণ করেন, তখন যোগাযোগমূলক পরিস্থিতির প্রতিবেশ (Context) এবং প্রাপকের মনে ঐ প্রতীক কী ধারণার সাথে জড়িত, সেটির উপর ভিত্তি করে প্রাপক প্রেরকের উদ্দিষ্ট অর্থে ধারণাটি উপলব্ধি করতে পারেন বা না-ও করতে পারেন, এবং এভাবে যোগাযোগ সফল বা বিফল হতে পারে। এখন যদি দুইটি বুদ্ধিমান কারকের মধ্যে যোগাযোগের সময় উভয় পক্ষ অভিধাব্যবস্থাগতভাবে অঙ্গীকারাবদ্ধ হয়, তাহলে তাদের যোগাযোগে ব্যবহৃত প্রতীকব্যবস্থা কোন্‌ ধারণাব্যবস্থার সাথে জড়িত, সেটি উভয় পক্ষ দ্বারা গৃহীত ও সমর্থিত একটি অভিধাব্যবস্থার মাধ্যমে (অভিধাব্যবস্থাটি প্রতীকব্যবস্থার চেয়ে উচ্চতর একটি বিমূর্তন স্তরে অবস্থান করে, যার নাম জ্ঞানীয় স্তর) সুস্পষ্ট ও দ্ব্যর্থহীনভাবে সংজ্ঞায়িত ও নির্দিষ্টকৃত করা থাকে, ফলে প্রাপক ও প্রেরকের মধ্যে যোগাযোগ সফল হবার সম্ভাবনা বৃদ্ধি পায়। অন্য ভাষায়, যখন একাধিক বুদ্ধিমান কারকের মধ্যে জিজ্ঞাসা ও বিবৃতির আদান-প্রদান হয়, তখন জ্ঞানীয় স্তরে তারা কী কী সুস্পষ্ট সংজ্ঞায়িত ধারণা (অভিধা) বিনিময় করবে, সে ব্যাপারটি তারা একটি সাধারণ অভিধাব্যবস্থা ব্যবহারে সম্মতি প্রদান করে ঠিক করে নিতে পারে, যাতে তারা ধারণাগুলি যৌক্তিক সঙ্গতি ও পূর্বাপর সঙ্গতি বজায় রেখে একে অপরের কাছে জ্ঞাপন করতে পারে। এভাবে একটি বুদ্ধিমান কারক অপর একটি বুদ্ধিমান কারককে তার জ্ঞানভাণ্ডার সম্পর্কিত বিভিন্ন জিজ্ঞাসার উত্তর দিতে পারে। এখানে বুদ্ধিমান কারকগুলিকে কোনও বৈশ্বিক জ্ঞানভাণ্ডারের অংশীদার হতে হয় না। তারা যদি একটি সাধারণ অভিধাব্যবস্থা ব্যবহারে সম্মত হয়, তাহলে সেটির প্রতি অঙ্গীকারাবদ্ধ থেকেই তারা একে অপরের কাছ থেকে জ্ঞান আহরণ করতে পারে।
বিশ্বব্যাপী আর্থ জাল (সেম্যান্টিক ওয়েব)
ওয়ার্ল্ড ওয়াইড ওয়েব কনসোর্টিয়ামের আর্থজাল (সেম্যান্টিক ওয়েব) মানের একটি উপাদান হল অভিধাব্যবস্থা। আর্থজালে বিভিন্ন তথ্য বা পরিগণক ব্যবস্থার মধ্যে উপাত্ত আদানপ্রদান, জিজ্ঞাসার উত্তরপ্রদানকারী সেবাপ্রদান, পুনর্ব্যবহারযোগ্য জ্ঞানভাণ্ডার প্রকাশ, এবং বহুসংখ্যক বিষমজাতীয় ব্যবস্থা ও উপাত্তভাণ্ডারের মধ্যে আন্তঃব্যবহারযোগ্যতা সহজতর করার লক্ষ্যে সেবাপ্রদান, ইত্যাদি কর্মকাণ্ডে এই অভিব্যবস্থাগুলি ব্যবহার করা হয়।
উপাত্তভাণ্ডার ব্যবস্থা
উপাত্তভাণ্ডার বা ডেটাবেজ ব্যবস্থাগুলিতে অভিধাব্যবস্থাগুলির মূল ভূমিকা হল নির্দিষ্ট উপাত্তভাণ্ডার নকশার (যৌক্তিক বা ভৌত) উপরের একটি বিমূর্তন স্তরে উপাত্তের প্রতিমানের একটি উপস্থাপন সুনির্দিষ্ট করা। এর ফলে স্বাধীনভাবে নির্মিত ব্যবস্থাসমূহ ও সেবাসমূহের মধ্যে উপাত্ত রপ্তানি, অনুবাদ, জিজ্ঞাসিত ও একত্রিত করা সম্ভব হয়। অভিধাব্যবস্থার কারণে উপাত্তভাণ্ডার আন্তঃব্যবহারযোগ্যতা, আন্তঃউপাত্তভাণ্ডার অনুসন্ধান এবং আন্তর্জাল বা ওয়েব সেবার সমন্বিতকরণে সাফল্য অর্জন সম্ভব হয়েছে।
ভিয়েনতিয়েন রেলওয়ে স্টেশন
ভিয়েনতিয়েন রেলওয়ে স্টেশন ( ສະຖານີ ນະຄອນຫລວງວຽງຈັນ) লাওসের রাজধানী ভিয়েনতিয়েনের একটি রেলওয়ে স্টেশন। এটি চীনের ইউনান প্রদেশের উত্তরাঞ্চলীয় শহর বোটেনের সাথে লাওসের সংযোগকারী চীন-লাওস আন্তঃদেশীয় ৪২৬ কিলোমিটার দীর্ঘ বোটেন-ভিয়েনতিয়েন রেলপথের লাওস অংশের দ্বিতীয় স্টেশন। এটি রেলপথের বৃহত্তম এবং সবচেয়ে গুরুত্বপূর্ণ স্টেশন। চায়না রেলওয়ে কন্সট্রাকশন গ্রুপ স্টেশনটি নির্মাণ করে। এটি চীনের এক অঞ্চল, এক পথ যোগাযোগ মহাপরিকল্পনার অংশ। স্টেশনটি ২০২১ সালের ৩ ডিসেম্বরে উদ্বোধন ও সেবাদান শুরু করে।
খোলপেটুয়া নদী
খোলপেটুয়া নদী বাংলাদেশের দক্ষিণ-পশ্চিমাঞ্চলের সাতক্ষীরা এবং খুলনা জেলার একটি নদী। নদীটির দৈর্ঘ্য ৫৬ কিলোমিটার, গড় প্রস্থ ৫৫০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খোলপেটুয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৩। এটি গঙ্গা-পদ্মা নদী ব্যবস্থাপনার অন্যতম বৃহৎ নদী।
ভিয়েনতিয়েন রেলওয়ে স্টেশন
নকশা
স্টেশনটির নির্মাণশৈলীর মূল প্রতিপাদ্য হলো "স্যান্ডালউডের শহর", যা "ভিয়েনতিয়েন" শব্দের আসল অর্থকে প্রতিফলিত করে। ভবনটি লাওশিয়ান পরিবেশগত বৈশিষ্ট্যের সাথে মিলিত ঐতিহ্যবাহী চীনা স্থাপত্যের উপর ভিত্তি করে তৈরি করা হয়েছে। সম্মুখভাগে আটটি বৃক্ষ-শাখা-আকৃতির ইভ রয়েছে, যা একটি গ্রীষ্মমন্ডলীয় অতিবৃষ্টি অরণ্যের ভাব প্রকাশ করে।
খোলপেটুয়া নদী
প্রবাহ
খোলপেটুয়া নদী সাতক্ষীরা জেলার আশাশুনি উপজেলার বুদ্ধহাটা ইউনিয়নে প্রবহমান বেতনা নদী থেকে উৎপত্তি লাভ করেছে। অতঃপর নদীটি খুলনা জেলার কয়রা উপজেলার বেদকাশি ইউনিয়ন পর্যন্ত প্রবহিত হয়ে আড়পাঙ্গাশিয়া নদীতে পতিত হয়েছে। অর্থাৎ এটি খুলনা বিভাগের সাতক্ষীরা জেলার আশাশুনি এবং শ্যামনগর উপজেলার এবং খুলনা জেলার কয়রা উপজেলার প্রধান নদী। এই নদী পথিমধ্যে কাপসন্ডা, গোরালি প্রভৃতি স্থান স্পর্শ করে ঘোলা নামক স্থানে গলঘেসিয়া নদীর সাথে যুক্ত হয়েছে । অতঃপর আরও দক্ষিণে অগ্রসর হয়ে শ্যামনগর উপজেলার নওয়াবেকির পাশ দিয়ে বুড়িগোয়ালিনিতে আড়পাঙ্গাশিয়া নাম ধারণ করেছে এবং পারশেমারির নিকট কপোতাক্ষের সাথে মিলিত হয়েছে।
ভিয়েনতিয়েন রেলওয়ে স্টেশন
সেবা
২০২২ সালের অক্টোবর পর্যন্ত, স্টেশন হতে প্রতিদিন তিনটি রেল পরিষেবা সক্রীয় আছে। সেবগুলি লাওস-চায়না রেলওয়ে কর্পোরেশন কর্তৃক পরিচালিত। দুটি লুয়াং প্রাবাং হয়ে চীনা ইউনান প্রদেশের বোটেন পর্যন্ত রেলসেবা, এবং অপরটি শুধুমাত্র লাওসের লুয়াং প্রাবাং পর্যন্ত। চীনের মূল ভূখণ্ডে কোভিড-১৯ এর বৈশ্বিক মহামারী বিস্তারের কারণে আন্তঃসীমান্ত যাত্রী পরিষেবা বন্ধ ছিল।
ভবিষ্যৎ সম্প্রসারণ
স্টেশনের সমস্ত রেললাইন আদর্শ-গেজ রেলপথ, তাই স্টেশনটি থাইল্যান্ড থেকে লাওসের থানালেং রেলওয়ে স্টেশন পর্যন্ত বিদ্যমান ন্যারো-গেজ রেলপথে পরিষেবা দেয় না। স্ট্যান্ডার্ড গেজ রেলপথের ব্যাংকক-নং খাই উচ্চগতির রেলপথ, (২০২৮ সালে সমাপ্ত হওয়ার জন্য নির্ধারিত), ভিয়েনতিয়েন স্টেশন পর্যন্ত প্রসারিত হতে পারে। এটি হলে কুনমিং-সিঙ্গাপুর রেলপথ সম্পূর্ণ হবে। ২০২২ সালে, ভিয়েনতিয়েন টাইমস ঘোষণা করেছিল যে লাওস সরকার ভিয়েনতিয়ান থেকে মধ্য ভিয়েতনামের ভুং আং বন্দর পর্যন্ত একটি নতুন আদর্শ-গেজ রেলপথ নির্মাণ করতে চায়।
জেসন বোর্ন (চলচ্চিত্র)
জেসন বোর্ন ১১ জুলাই, ২০১৬ লন্ডনে প্রিমিয়ার হয়েছিল এবং ২৯ জুলাই, ২০১৬ তে ইউনিভার্সাল পিকচার্সের মাধ্যমে যুক্তরাষ্ট্রজুড়ে থিয়েটারে মুক্তি পেয়েছিল। একই দিনে চীন, ভারত, ফিলিপাইন এবং ভিয়েতনামেও একটি থ্রিডি সংস্করণও প্রকাশিত হয়েছিল। চলচ্চিত্রটি মিশ্র প্রতিক্রিয়া পেয়েছে এবং বিশ্বব্যাপী আয় করেছে $৪১৫ মিলিয়ন।
সারসংক্ষেপ
অপারেশন ব্ল্যাকবায়ার উন্মোচিত করার এবং নিখোঁজ হওয়ার দ্বাদশ বছর পরে জেসন বোর্ন অবশেষে তাঁর রোগ থেকে থেকে সেরে উঠেন। এইসময় তিনি নিজেকে বিশ্ব থেকে বিচ্ছিন্ন করে রেখেছিলেন এবং গ্রিসের অনুর্বর ভূমিতে খালি হাতে লড়াইয়ে অংশ নিয়ে জীবিকা নির্বাহ করেছিলেন। ইন রেইকিয়াভিক, নিকি পারসন্স যাকে সহযোগিতা করেছিলেন গ্রুপ খ্রিস্টান নেতৃত্বে মধ্যে হ্যাক সিআইএ'র মেইনফ্রেম কম্পিউটার সার্ভারে থাকা তার কালো প্রোগ্রামের নথিগুলো প্রকাশিত করতে। এটি এজেন্সির সাইবারসিকিউরিটি অপারেশন বিভাগের প্রধান হিদার লি এবং সিআইএর পরিচালক রবার্ট দেউইকে সতর্ক করে। পার্সনস ট্র্যাডস্টোন-তে বোর্নের নিয়োগ এবং প্রোগ্রামে তাঁর বাবার ভূমিকা সম্পর্কিত ডকুমেন্টেশন সন্ধান করেছেন পরবর্তীতে তিনি এথেন্সে ভ্রমণ তাকে খুঁজে বের করতে এবং জানাতে।
গ্রিসে, পারসনস এবং বোর্ন সিন্ট্যাগমা স্কোয়ারে সরকারবিরোধী একটি সহিংস প্রতিবাদের সময় মিলিত হয়েছিল। তারা তাদের উদ্দেশ্য প্রেরিত সিআইএ দলগুলি এড়াতে পেরেছিল, কিন্তু পার্সসনকে ব্ল্যাকব্রায়ার প্রকল্পে বোর্নের প্রকাশের অনিচ্ছাকৃত পরিণতি হিসাবে সিআইএ গ্রেপ্তার করে অত্যাচার করে। এইসময় একজন প্রাক্তন ব্ল্যাকব্রিয়ার ঘাতক অ্যাসেট তাকে গুলি করে হত্যা করে। সে মারা যাওয়ার আগে পার্সনস বোর্নকে একটি লকারের চাবিটি দিয়েছিলেন যার মধ্যে সিআইএর ফাইলগুলো ছিল।
নিজের অতীত ও পরিবার সম্পর্কে জানতে, বোর্ন বার্লিনে ডাসাল্টকে সন্ধান করে। পার্সনের ফাইলগুলি ডিক্রিপ্ট করে বোর্ন আবিষ্কার করেন যে তার বাবা রিচার্ড ওয়েব ট্রেডস্টোন প্রোগ্রাম তৈরির সাথে জড়িত সিআইএ বিশ্লেষক ছিলেন। এইসময় ফাইলগুলিতে ইমপ্লান্ট করা একটি ম্যালওয়্যার প্রোগ্রাম সিআইএকে বোর্নের অবস্থান জানিয়ে দেয় এবং ডিউই তাকে ধরার জন্য একটি দল পাঠায়। তবে দলটি ব্যর্থ হয়।
শেষ দৃশ্যে দেখা যায় গোয়েন্দা পরিচালক লি তার গাড়িতে ফিরে এসে বোর্নের তৈরি একটি রেকর্ডিং খুঁজে পান যেখানে রাসেলের সাথে তার কথোপকথনের কথা ছিল যেখানে বোর্নকে হত্যার বিষয়ে তার সত্যিকারের উদ্দেশ্য প্রকাশ করেছিল।
মুক্তি
চলচ্চিত্রটি ১১ জুলাই ২০১৬ সালে লন্ডনে প্রিমিয়ার হয় এবং ২৯ জুলাই ২০১৬ তে মার্কিন যুক্তরাষ্ট্র জুড়ে মুক্তি পায়।
বক্স অফিস
জেসন বোর্ন বাণিজ্যিকভাবে সফল একটি চলচ্চিত্র। মার্কিন যুক্তরাষ্ট্র ও কানাডায় এই চলচ্চিত্রটি $১৬২.৪ মিলিয়ন ডলার এবং অন্যান্য দেশগুলো সহ বিশ্বব্যাপী মোট $৪১৫.৫ মিলিয়ন ডলার আয় করেছে। এর মধ্যে চলচ্চিত্রটির মোট ব্যয় ছিল ১২০ মিলিয়ন ডলার।
লিবা-ইৎজো ডব্রোভস্কি
লিবা-ইৎজো ডব্রোভস্কি বা ডব্রোভস্কি (Лейба Іцик Добровський; ১৯১০-১৯৬৯) সোভিয়েত লাল ফৌজের একজন ইহুদি ইউক্রেনীয় সৈনিক ছিলেন যিনি হলোকস্টের সময় বন্দি হন এবং বেঁচে থাকার জন্য নিজের জাতিগত পরিচয় লুকিয়ে রেখেছিলেন।
প্রাথমিক জীবন এবং শিক্ষা
ডব্রোভস্কি ১৯১০ সালে কিয়েভ অঞ্চলে রকিটন্যানস্কি জেলার ওলশানিতসায় জন্মগ্রহণ করেছিলেন। তার পিতা জোসিপ এবং মাতা পার্ল। তিনি কিয়েভ স্টেট বিশ্ববিদ্যালয়ের আইন অনুষদ থেকে স্নাতক হতে গিয়েছিলেন এবং ইউক্রেনের কমিউনিস্ট পার্টিতে (সদস্য নং ২১৭০) যোগ দেন।
যুদ্ধ বিগ্রহ
নাৎসি জার্মানির আক্রমণের সঙ্গে সঙ্গে ডব্রোভস্কি ১৯৪১ সালের ২২শে জুন সামরিক সেবার জন্য ৫ম আর্মিতে খসড়া হিসেবে অন্তর্ভুক্ত হয়েছিলেন এবং কিয়েভ শহরের রেলওয়ে জেলা সামরিক কমিটির কাছে পাঠানো হয়। সেখানে উদ্বাসন পয়েন্টে এক প্রশাসনিক কেরানি হিসাবে কাজ নির্ধারিত হয়।
জার্মান আক্রমণের প্রথম সপ্তাহের দিকে ৫ম আর্মি লুটস্কের দিকে রক্ষিত অঞ্চলগুলোকে রক্ষা করে জার্মান সেনা গ্রুপ দক্ষিণের বাহিনীর বিরুদ্ধে লড়াই করেছিল। পঞ্চম সেনাবাহিনী পলতাভায় পিছু হটে পরাজয় এবং ভারী ক্ষতির মুখোমুখি হয়েছিল। ১৯৪১ সালের ২০শে সেপ্টেম্বর সেনাবাহিনীর অবশিষ্টাংশ জার্মানরা ঘিরে ফেলে এবং তাদের কমান্ডার গুরুতর আহত হয় এবং বন্দী হয়। গ্রেপ্তারকৃত বন্দীদের মধ্যে ডব্রোভস্কিও ছিলেন তবে তিনি বন্দিদশা থেকে পালাতে পেরেছিলেন। পরবর্তীকালে সোভিয়েত নথি আবিষ্কার করার পরে ১৯৪১ সালের অক্টোবরে তাকে "গুম" হিসাবে তালিকাভুক্ত করা হয়।
ইউক্রেনীয় জাতীয়তাবাদী সেনা
পলায়নের পরে ডব্রোভস্কির কার্যকলাপের বিবরণ সম্পর্কে ইতিহাসবিদদের মধ্যে বিতর্ক রয়েছে।
একবিংশ শতাব্দীতে ইউক্রেনীয় ঐতিহাসিক ভলডোমাইয়ার ভায়াট্রোভিচ দাবি করেন যে ডব্রভস্কি একজন ইহুদি ছিলেন যিনি ইউক্রেনীয় বিদ্রোহী সেনা (ইউপিএ) এর সাথে নাৎসি ও সোভিয়েতের বিরুদ্ধে লড়াই করেছিলেন। ইস্রায়েলে বসবাসরত ডব্রোভস্কির কথিত ভাগ্নির একটি বিবরণ স্পষ্টতই ঘটনাস্থলের ভায়াট্রোভিচ সংস্করণের বিষয়টি নিশ্চিত করেছে, যেখানে ডব্রোভস্কি ইউক্রেনীয়দের পক্ষে ইহুদী হিসাবে প্রকাশ্যে কাজ করেছিলেন এবং সমস্ত জাতিগত পটভূমির দেশে বসবাসকারী লোকদেরকে ইউপিএ সংগ্রামে যোগদানের আমন্ত্রণ জানিয়ে লিখিত পত্রিকা প্রকাশ করেছিলেন।
ঐতিহাসিক জ্যারেড ম্যাকব্রাইড ২০১৭ সালের হারেটেজ প্রবন্ধে "ইহুদিদের আনন্দের সাথে ইউক্রেনীয় জাতীয়তাবাদীদের সাথে পরিবেশন করা" রূপকথাকে প্রত্যাখ্যান করেছেন, যেটি (তার দাবি অনুুুুুযায়ী) কমলা বিপ্লবের পরে বৃদ্ধি পায় এবং ইতিহাসবিদ ভিয়েট্রোভিচের ইউক্রেনীয় সরকারের মধ্যে বর্ধিত বিশিষ্টতার বদলে তিনি ডব্রোভস্কিকে "কিংবদন্তি" হিসেবে বর্ণনা করেন।
ম্যাকব্রাইডের মতে পলাতক বন্দী ডব্রোভস্কি উত্তর-পশ্চিম ইউক্রেনে গিয়েছিলেন, যেখানে তিনি স্থানীয় মেয়র এবং পরবর্তীকালে ইউপিএ সদস্য মাইকোলা ক্রাইজনভস্কিসহ "স্থানীয় সহযোগী পুলিশ এবং প্রশাসনের সাথে সংযুক্ত" ইউক্রেনীয় জাতীয়তাবাদীদের সাথে দেখা করেছিলেন। ম্যাকব্রাইড উল্লেখ করেছেন যে ক্রেজনোভস্কি "ইহুদিদের প্রতি তার বর্বরতার জন্য সুপরিচিত"; কিন্তু ডব্রোভস্কি একজন ইহুদি সন্দেহ না করে জাতীয়তাবাদীরা তার শিক্ষার কারণে তাকে প্রচারের জন্য নিয়োগ করেছিলেন। ডব্রোভস্কি তার ইহুদী ধর্মকে গোপন করেছিলেন এবং তদুপরি তিনি "ইউক্রেনীয় জাতীয়তাবাদের উৎসাহী সমর্থক ছিলেন না।" ঘটনাটির ম্যাকব্রাইডের সংস্করণটির ভিত্তি হল ডব্রোভস্কির গ্রেপ্তার ফাইলটি ইউক্রেনের সুরক্ষা পরিষেবার সংরক্ষণাগারে রাখা হয়েছিল, যেটি ২০০৮ সালে  স্বয়ং ভাইট্রোভিচের সহায়তায় ইউক্রেনীয় জাতীয় স্মৃতিসৌধ ইনস্টিটিউট কর্তৃক আয়োজিত একটি প্রদর্শনীর অংশ হিসাবে প্রকাশ্যে উপস্থাপন করা হয়েছিল।
প্রভাব
লিবা ডোব্রোভস্কিকে ইউক্রেনীয় জাতীয়তাবাদী বাহিনীর কথিত ইহুদিবিদ্বেষের ঘাটতির প্রমাণ হিসেবে পেশ করা হয়েছে। স্টেলা ক্রেঞ্জবাচ নামে একজন অভিযুক্ত ইহুদি ইউপিএ যোদ্ধার ক্ষেত্রেও একইরকম যুক্তি তৈরি হয়েছিল, যার অসামান্য স্মৃতি প্রথম ১৯৫৪ সালে ইউক্রেনীয় অভিবাসে এবং ১৯৯৩ সালে ইউক্রেনে প্রকাশিত হয়েছিল। ২০১১ সালে ঐতিহাসিক জন-পল হিমকা ইউএনএ এবং ইউক্রেনীয় জাতীয়তাবাদীদের সংগঠন এবং তাদের প্রচারকদের মনগড়া বলে ক্রেঞ্জবাচের "কিংবদন্তিকে" বরখাস্ত করেছিলেন। তিনি বলেছিলেন যে, "হলোকাস্টে তাদের নির্দোষতা রক্ষার জন্য মিথ্যাচার অবলম্বন করা হচ্ছে। "
হালিচ মেট্রো সেতু
গোল্ডেন হর্ন মেট্রো ব্রিজ (তুর্কি: হালিয়া মেট্রো ক্রিপিসি) তুরস্কের ইস্তাম্বুলের গোল্ডেন হর্নের উপরে নির্মিত ইস্তাম্বুল মেট্রোর এম২ লাইনের অন্তর্গত একটি কেবল স্থিত সেতু। এটি ইস্তাম্বুলের ইউরোপীয় দিকের বায়োয়ালু এবং ফাতিহ জেলাকে সংযুক্ত করে এবং গালতা সেতু এবং আতাতার্ক সেতুর মাঝে, আতাতার্ক সেতু থেকে প্রায় ২০০ মিটার (৬০০ ফুট) পূর্বের দিকে অবস্থিত।  এটি গোল্ডেন হর্ন অতিক্রমকারী চতুর্থ সেতু  এবং ১৫ ফেব্রুয়ারি, ২০১৪ সালে পরিষেবাতে প্রবেশ করেছে। সেতুটি ফাতিহ জেলার (এম২ লাইনের দক্ষিণ প্রান্তে) ইয়েনিকাপা পরিবহনের কেন্দ্রের সাথে সারেয়ার জেলার (এম২ লাইনের উত্তর প্রান্তে) হ্যাকোসমান মেট্রো স্টেশনের মধ্যে সরাসরি সংযোগ স্থাপন করে।
প্রকল্প
সাধারণ কর্মসূচিতে সেতু প্রকল্পের উপস্থিতি ১৯৫২ সালে থেকে রয়েছে। নগরীর স্মৃতিসৌধ সংরক্ষণ বোর্ড পর্ষদ (মনুমেন্ট প্রোটেকশন বোর্ড) কর্তৃক মেট্রো লাইনের অনুমোদনের পরে এবং মেট্রো লাইন সম্পর্কিত সুড়ঙ্গগুলি সমাপ্ত হওয়ার পরে, গোল্ডেন হর্ন জুড়ে বিস্তৃত মেট্রো সেতুর জন্য একটি নির্মাণের দরপত্র হর্ন মেট্রোপলিটন পৌরসভা দ্বারা প্রকাশিত হয়। ২০০৫ সালের মধ্যে, মোট ২১ টি প্রস্তাব স্মৃতিসৌধ সংরক্ষণ পর্ষদে জমা দেওয়া হয়; তবে কোনওটিই শহরের দিগন্ত রেখার সাথে যথেষ্ট পরিমাণে সাদৃশ্যপূর্ণ হতে পারে নি। স্থপতি হাকান কারান দ্বারা নির্মিত একটি সফল নকশা প্রথম থেকেই বিতর্কিত ছিল। ২০০৯ সালের নভেম্বরে, সেতুর স্তম্ভের উচ্চতা প্রাথমিকভাবে প্রস্তাবিত উচ্চতা ৮২ মিটার (২৬৯ ফুট) থেকে কমিয়ে ৬৫ মিটার (২১৩ ফুট) করা হয়, কারণ পূর্বের উচ্চতায় ইউনেস্কোর বিশ্ব ঐতিহ্য স্থানের তালিকা থেকে ইস্তাম্বুলকে অপসারণের হুমকি ছিল।  তারের শীর্ষ স্তরটি ৬৩ থেকে ৫৫ মিটার (২০৭ থেকে ১৮০ ফুট) পরিবর্তন করা হয় এবং পরে জুলাই ২০১১ সালে এটিকে আরও নিচে নামিয়ে করা হয় ৪৭ মিটার (১৫৪ ফুট)। এই সংশোধিত নকশাটি ফেব্রুয়ারি ২০১২ সালে অনুমোদিত হয়।
কোয়ান্টাম রসায়ন
সংক্ষিপ্ত বিবরণ
এতে পরীক্ষামূলক এবং তাত্ত্বিক পদ্ধতির ভারী পারস্পরিক ক্রিয়া জড়িত রয়েছে। পরীক্ষামূলক কোয়ান্টাম রসায়নবিদরা বর্ণালীবীক্ষণের উপর অত্যন্ত নির্ভরশীল, যার মাধ্যমে একটি আণবিক স্কেলে শক্তির কোয়ান্টাইজেশনের পরিমাণ নির্ধারণের তথ্য পাওয়া যেতে পারে। প্রচলিত পদ্ধতি হল ইনফ্রা-লাল (আইআর) স্পেকট্রোস্কোপি, পারমাণবিক চৌম্বকীয় অনুনাদ (এনএমআর) স্পেকট্রোস্কোপি এবং স্ক্যান প্রোব মাইক্রোস্কোপি।
তাত্ত্বিক কোয়ান্টাম রসায়ন, কার্যকরী গাণিতিক রসায়নের অধীন পড়ে, যা কোয়ান্টাম তত্ত্বের পূর্বাভাস গণনা করতে চায় যেমন পরমাণু এবং অণুগুলিতে কেবল বিচ্ছিন্ন শক্তি থাকতে পারে; এই কাজটি যখন যৌগিক আয়নের জন্য প্রয়োগ করা হয়, তখন বহু-পদার্থের সমস্যা দেখা দেয়, তাই এই গণনাগুলি বিশ্লেষণাত্মক "খামে বা নষ্ট কাগজে হিসাব করার" পদ্ধতি, কলম রেকর্ডার বা ভিডিইউ যুক্ত কম্পিউটারাইজড ডেটা স্টেশনের বদলে কম্পিউটার ব্যবহার করে সঞ্চালিত হয়।
এই পদ্ধতিতে, কোয়ান্টাম রসায়নবিদ রাসায়নিক ঘটনা তদন্ত করে। বিক্রিয়ায়,কোয়ান্টাম রসায়ন পৃথক পরমাণু এবং অণুগুলির ভুমি অবস্থা ,উত্তেজিত স্তর এবং রাসায়নিক বিক্রিয়ার সময় পরিবর্তন অবস্থা অধ্যয়ন করে।
হিসাবের সময়, কোয়ান্টাম রাসায়নিক গবেষণায় আধা-ইম্পেরিক্যাল এবং কোয়ান্টাম মেকানিক্যাল নীতিভিত্তিক অন্যান্য পদ্ধতি ব্যবহার করে এবং সময় নির্ভরশীল সমস্যাগুলি মোকাবেলা করা হয়। অনেক কোয়ান্টাম রাসায়নিক গবেষণায় অনুমান করা হয় যে নিউক্লিয়াস স্থির (বর্ন-ওপেনহাইমার সন্নিকর্ষ )। কোয়ান্টাম মেথডের প্রধান লক্ষ্য ছোট আণবিক সিস্টেমের ফলাফলের সঠিকতা বৃদ্ধি করা এবং বৃহৎ অণুগুলির আকার বৃদ্ধি করা যা প্রক্রিয়াভুক্ত হতে পারে, যা স্কেলিং বিবেচনায় সীমিত- পরমাণুর সংখ্যার শক্তি অনুসারে গণনা সংখ্যা বৃদ্ধি পায়।
ইতিহাস
কেউ কেউ শ্রোডিঙার সমীকরণ আবিষ্কার এবং ১৯২৬ সালে হাইড্রোজেন পরমাণুতে এর প্রয়োগের সাথে সাথে কোয়ান্টাম রসায়নের জন্ম হয়েছে বলে মনে করেন। যাইহোক, ১৯২৭ সালে ওয়াল্টার হিটলার এবং ফ্রেৎস লন্ডনের আর্টিকেলটি কোয়ান্টাম রসায়ন ইতিহাসে প্রথম মাইলফলক হিসাবে পরিচিতি পায়। দ্বিপারমানবিক হাইড্রোজেন অণুতে  এবং একইভাবে রাসায়নিক বন্ধনের ব্যাপারেও কোয়ান্টাম বলবিজ্ঞান প্রথম প্রয়োগ করা হয় । পরের বছরগুলোতে যাদের দ্বারা আরো অগ্রগতি সম্পন্ন হয়েছে, তাদের মধ্যে এডওয়ার্ড টেলার, রবার্ট সেন্ডারসন মুল্লিকেন, মাক্স বর্ন, রবার্ট ওপেনহেইমার, লিনাস পাউলিং, এরিক হেকেল, ডগলাস হার্ট্রি, ভ্লাদিমির ফক উল্লেখযোগ্য। কোয়ান্টাম রসায়নের ইতিহাসে ১৮৩৮ সালে ক্যাথোড রে আবিষ্কার করে মাইকেল ফ্যারাডে, ১৮৫৯ খ্রিষ্টাব্দে গুস্টাফ কিরশফ কর্তৃক কৃষ্ণবস্তু বিকিরণ সমস্যা সম্পর্কে বিবৃতি, ১৮৭৭ এ লুডভিগ বোলৎসমানের "একটি ভৌত ব্যবস্থার শক্তিস্তর স্বতন্ত্র হতে পারে" সংক্রান্ত বিবৃতি এবং ১৯০০-এ ম্যাক্স প্লাংকের কোয়ান্টাম হাইপোথিসিস হল, কোনও শক্তি বিকিরণকারী পারমাণবিক সিস্টেম তত্ত্বগতভাবে অনেকগুলি আলাদা শক্তির উপাদানে বিভক্ত করা যায় যেমন ε, এই শক্তি উপাদানগুলি ফ্রিকোয়েন্সি ν এর সমানুপাতিক ফলে তারা পৃথকভাবে শক্তি বিকিরণ করতে পারে এবং এটা একটি সংখ্যাসূচক মান যাকে প্লাংকের ধ্রুবক বলে। তারপর ১৯০৫ সালে আলোক তড়িৎ ক্রিয়ার (১৮৩৯) ব্যাখ্যা যেমন নির্দিষ্ট উপাদান আলোকে আলোকিত করার পর উপাদান থেকে ইলেকট্রন নির্গত হতে পারে, প্লাংকের কোয়ান্টাম হাইপোথিসিসের উপর ভিত্তি করে আলবার্ট আইনস্টাইন দাবি করেছেন, যে আলো স্বতন্ত্র কোয়ান্টাম কণার দ্বারা গঠিত, যা পরে ফোটন (১৯২৬) নামে পরিচিত হয়। পরবর্তি বছরগুলিতে, এই তাত্ত্বিক ভিত্তিটি ধীরে ধীরে রাসায়নিক গঠন, প্রতিক্রিয়া এবং বন্ধনে প্রয়োগ করা শুরু হয়। সম্ভবত এইক্ষেত্রে সর্বাধিক অবদান লিনাস পাউলিং-এর।
ইলেকট্রনিক কাঠামো
একটি কোয়ান্টাম রাসায়নিক সমস্যা সমাধানের প্রথম ধাপ হল সাধারণত ইলেকট্রনিক আণবিক হ্যামিলটনিয়ানের সাথে শ্রোডিঙার সমীকরণ (আপেক্ষিক কোয়ান্টাম রসায়নে ডিরাক সমীকরণ) সমাধান করা। একে অণুর ইলেকট্রনিক কাঠামো নির্ধারণ বলে। একে এভাবেও বলা যেতে পারে যে একটি অণু বা স্ফটিক ইলেকট্রন কাঠামো মূলত তার রাসায়নিক বৈশিষ্ট্য বোঝায়। শ্রোডিঙার সমীকরণের সঠিক সমাধান শুধুমাত্র হাইড্রোজেন পরমাণুর জন্য পাওয়া যায় (যদিও হাইড্রোজেন আণবিক আয়নের আবদ্ধ অবস্থার শক্তিগুলির জন্য সঠিক সমাধান, সাধারণ ল্যাম্বার্ট ডব্লিউ ফাংশনের পরিপ্রেক্ষিতে শনাক্ত করা হয়েছে)। যেহেতু অন্য সব পারমাণবিক অথবা আণবিক ব্যবস্থায় তিন বা ততোধিক "কণার" গতি অন্তর্ভুক্ত, তাদের শ্রোডিঙার সমীকরণ সঠিকভাবে সমাধান করা যাবে না এবং তাই আনুমানিক সমাধান খুজতে হবে।
তরঙ্গ মডেল
কোয়ান্টাম মেকানিক্স এবং কোয়ান্টাম রসায়নের ভিত্তি হল তরঙ্গ মডেল, যেখানে পরমাণু হল ইলেকট্রন দ্বারা বেষ্টিত একটি ছোট, ঘন, ধনাত্মক চার্জযুক্ত নিউক্লিয়াস। তরঙ্গ মডেল তরঙ্গ ফাংশন থেকে উদ্ভূত, শ্রোডিঙার সমীকরণের সময় বিবর্তন থেকে উদ্ভূত সম্ভাব্য সমীকরণের একটি সেট যা পরমাণুর কণার তরঙ্গরূপের সম্ভাবনার বণ্টনে প্রয়োগ করা হয়। পরমাণুর আগের বোর মডেলের মত নয় যদিও তরঙ্গ মডেলে ইলেকট্রনকে অরবিটালে চলন্ত "মেঘ" হিসেবে বর্ণনা করে এবং তাদের অবস্থান স্বতন্ত্র বিন্দুর বদলে সম্ভাব্যতা বণ্টন  প্রতিনিধিত্ব করে। এই মডেলের শক্তি, এর পূর্বাভাসের ক্ষমতার মধ্যে বিদ্যমান। নির্দিষ্টভাবে, এটি পর্যায় সারণীতে পাওয়া রাসায়নিক ভাবে অনুরূপ উপাদানের নকশা অনুমান করে। তাই তরঙ্গ মডেল  নামকরণ করা হয় কারণ ইলেকট্রন প্রদর্শনী বৈশিষ্ট্য (যেমন ব্যতিচার) ঐতিহ্যগতভাবে তরঙ্গের সাথে যুক্ত। কণা তরঙ্গ দ্বৈততাদেখুন। এই মডেলে, যখন আমরা একটি হাইড্রোজেন পরমাণুর জন্য শ্রোডিঙার সমীকরণটি সমাধান করি, তখন আমরা এমন একটি সমাধান পাই যাকে কোয়ান্টাম সংখ্যা বলা হয়, যা কক্ষপথকে নির্দেশ করে, যা ইলেকট্রন পাওয়ার সবচেয়ে বেশি সম্ভাব্য স্থান। যেখানে এন= প্রধান কোয়ান্টাম সংখ্যা, শক্তির জন্য এল= দ্বিতীয় কোয়ান্টাম নম্বরের জন্য, যেটি কৌণিক ভরবেগ সাথে সম্পর্কিত এবং ml= দিক ও ms = স্পিন। এই মডেলটি পরমাণুর বর্ণিত স্পেকট্রোস্কোপির মধ্যে আবির্ভূত নতুন লাইন ব্যাখ্যা করতে পারে। বহু ইলেকট্রনের পরমাণুর জন্য আমরা কিছু নিয়ম প্রবর্তন করতে পারি যেমন ইলেকট্রনগুলো পরমাণুর শক্তি কম, বৃদ্ধির জন্য পাউলির বর্জন নীতি, হুন্ডের নীতি এবং আউফবাউ নীতির মাধ্যমে অরবিটাল ভরাট করে।
সমযোজী বন্ধন
যদিও ১৯২৬ সালে এরভিন শ্রোডিঙার কোয়ান্টাম রসায়নের গাণিতিক ভিত্তি স্থাপন করেছিলেন, এটি সাধারণভাবে গৃহীত যে কোয়ান্টাম রসায়নের প্রথম যথাযথ গণনা ছিল জার্মান পদার্থবিজ্ঞানী ওয়াল্টার হিটলার এবং ফ্রিটজ লন্ডনের ১৯২৭ সালে হাইড্রোজেন (H2) অণুতে। হিটলার এবং লন্ডনের পদ্ধতি আমেরিকান তাত্ত্বিক পদার্থবিজ্ঞানী জন ক্লার্ক স্লেটার এবং আমেরিকার তাত্ত্বিক রসায়নবিদ লিনাস পাউলিং সমযোজী বন্ধন (ভিবি) [ বা হিটলার-লন্ডন-স্লেটার-পাউলিং (এইচএলএসপি)] পদ্ধতিতে পরিণত করে। এই পদ্ধতিতে মনোযোগ প্রাথমিকভাবে পরমাণুগুলির মধ্যে জোড়া জোড়া মিথস্ক্রিয়াগুলির প্রতি থাকে এবং এই পদ্ধতিটি ক্লাসিক্যাল রসায়নবিদদের আঁকা রাসায়নিক বন্ধনগুলির সাথে ঘনিষ্ঠভাবে সম্পর্কযুক্ত। এটি একটি অণু গঠনের সময় পারমাণবিক কক্ষকগুলো কীভাবে মিলিত হয়ে রাসায়নিক বন্ধন গঠন করে তার উপর দৃষ্টি নিবদ্ধ করে। অ্যারোমেটিক যৌগগুলি যখন বিবেচনা করা হয় তখন রাসায়নিক বন্ধনের ধারণা বিকশিত হয়, তারপর অনুরণন ধারণা এবং হাইব্রীডাইজেশন প্রয়োগ করতে হবে যা অণুর মধ্যে স্থির শেয়ারকৃত ইলেকট্রনগুলির রাসায়নিক দৃশ্যের সাথে সঙ্গতিপূর্ণ নয়।
আণবিক কক্ষপথ
ফ্রেডরিশ হুন্ড এবং রবার্ট সেন্ডারসন মুল্লিকেন ১৯২৯ সালে একটি বিকল্প পদ্ধতি উদ্ভাবন করেছিল, যেখানে ইলেকট্রন একটি সম্পূর্ণ অণুর উপর ডিলোকালাইজড গাণিতিক ফাংশন দ্বারা বর্ণনা করা হয়েছে। হুন্ড-মুল্লিকেন পদ্ধতি বা আণবিক কক্ষপথ (এমও) পদ্ধতি রসায়নবিদদের কাছে কম স্বজ্ঞাত, কিন্তু ভিবি পদ্ধতির চেয়ে স্পেকট্রাকোপিক বৈশিষ্ট্যগুলির পূর্বাভাস ভালভাবে দিতে সক্ষম হয়েছে। এই পদ্ধতিটি হার্ট্রি-ফক পদ্ধতি এবং পরবর্তীতে হার্ট্রি-ফক পদ্ধতির ধারণাগত ভিত্তি।
ঘনত্ব কার্যকরী তত্ত্ব
থমাস-ফারমি মডেল ১৯২৭ সালে টমাস ও ফের্মি দ্বারা স্বাধীনভাবে বিকশিত হয়েছিল। এটি তরঙ্গ ফাংশনের পরিবর্তে ইলেকট্রনিক ঘনত্বের ভিত্তিতে অনেক-ইলেকট্রন ব্যবস্থাকে বর্ণনা করার প্রথম প্রচেষ্টা ছিল, যদিও পুরো অণুর বর্ণনার ক্ষেত্রে এটি খুব সফল ছিল না। এই পদ্ধতি ভিত্তি প্রদান করেছিল বলে ঘনত্ব কার্যকরী তত্ত্ব হিসাবে পরিচিতি পায়। বর্তমানে ঘনত্ব কার্যকরী তত্ত্বে Kohn-Sham পদ্ধতি ব্যবহার করা হয়, যেখানে ক্রিয়ামূলক ঘনত্ব চারটি পদে বিভক্ত; কোহেন-শাম গতিসম্পর্কিত শক্তি, একটি বাহ্যিক সম্ভাব্যতা, বিনিময় এবং সম্পর্কের শক্তি। ঘনত্ব কার্যকরী তত্ত্ব উন্নয়নের বিষয়বস্তুর একটি বড় অংশ হল বিনিময় এবং পারস্পরিক সম্পর্কের শর্ত উন্নত করা। এই পদ্ধতিটি হার্ট্রি-ফক পদ্ধতির তুলনায় কম উন্নত হলেও, এর উল্লেখযোগ্যভাবে কম গণনীয় প্রয়োজনীয়তা (বিশ্লেষণের জন্য সাধারণত n^{3} এর সাথে n ভিত্তিক ফাংশনগুলির তুলনায় স্কেলিং খারাপ নয়) এটি বৃহত্তর বহু পারমাণবিক অণু এবং এমনকি বড় অনুগুলিকে মোকাবেলা করতে সহায়তা করে। এই গণনীয় সামর্থ এবং এমপি২ এবং সিসিএসডি (টি) প্রায়ই তুলনীয় সঠিকতা এটাকে বর্তমানে গণনীয় রসায়ন সবচেয়ে জনপ্রিয় পদ্ধতির অন্যতম বানিয়েছে।
রাসায়নিক গতিবিদ্যা
অণুর গতির অধ্যয়ন করার জন্য আরও একটি ধাপে মোট আণবিক হ্যামিলটনিয়ানের সাথে শ্রোডিঙার সমীকরণ সমাধান করা যেতে পারে। শেরডিংগার সমীকরণের সরাসরি সমাধানকে কোয়ান্টাম আণবিক গতিবিদ্যা  বলে, সেমিক্লাসিকাল সন্নিকর্ষে সেমিক্লাসিকাল আণবিক গতিবিদ্যা এবং ক্লাসিক্যাল বলবিজ্ঞান কাঠামোতে আণবিক গতিবিদ্যা (এমডি)। পরিসংখ্যানগত দৃষ্টিভঙ্গিতে যেমন মন্টর কার্লো পদ্ধতিও সম্ভব।
রুদ্ধতাপীয় রাসায়নিক গতিবিদ্যা
রুদ্ধতাপীয় গতিবিদ্যা, বিভবশক্তি তল নামের একক স্কেলার বিভব দিয়ে আন্তঃআণবিক মিথস্ক্রিয়াগুলি প্রকাশ করা হয়। এটা ১৯২৭ এ মাক্স বর্ন ও রবার্ট ওপেনহেইমার এর দেয়া বর্ন-ওপেনহেইমার সন্নিকর্ষ। ১৯২৭ সালে রাইস এবং রামসপারজার এবং ১৯২৮ সালে কাসেল দ্বারা রসায়ন বিভাগে এর পরবর্তি প্রয়োগ করা হয় এবং রুডলফ মার্কাস ১৯৩৫ সালে হেনরী আয়রিং এর সংক্রমণ অবস্থা তত্ত্ব গ্রহণ করে ১৯৫২ সালে আরআরকেএম তত্ত্বে সাধারণীকরণ করেন। এই পদ্ধতিগুলি বিভব পৃষ্ঠের কয়েকটি বৈশিষ্ট্য থেকে আণবিক বিক্রিয়া হারের সহজ অনুমান করতে সক্ষম।
ইসা গাম্বার
ইশা ইউনিস ওগ্লু ক্বাম্বার (আজারবাইজান: ইউসান ইউনিস ওগ্লু কায়দার), যিনি ইসা গাম্বার বা ইয়া ক্বাম্বার নামেও পরিচিত (জন্মঃ ২৪ ফেব্রুয়ারি, ১৯৫৭), একজন বিশিষ্ট আজারবাইজান রাজনীতিবিদ এবং ইক্যুয়ালিটি পার্টির (মুসাভাত) নেতা যা কিনা আজারবাইজানের সবচেয়ে বড় বিরোধী ব্লক।
২০০৩ নির্বাচন
(উৎস: https://www.hrw.org/backgrounder/eca/azerbaijan/index.htm)
২০১১ এর বিক্ষোভ
মুসাভাত এর নেতা হিসেবে, গাম্বার ২০১১ সালে পুরো মধ্য প্রাচ্য জুড়ে বিক্ষোভের অনুপ্রেরণাই ছিলেন তিনি । তিনি এবং তার দল বিক্ষোভ সংগঠন করে, কখনও কখনও সরকারি নিষেধাজ্ঞা ও নিরাপত্তা বাহিনীর অবিচলিত প্রচেষ্টায় সমাবেশ ও বিক্ষোভ কর্মীদের ছড়িয়ে দেয়ার পাশাপাশি বগুড়াতে জনসাধারণের সামনে জনপ্রিয় জনসাধারণের মত জনপ্রিয় দলের সাথে যোগদান করে। "দ্য নিউ ইয়র্ক টাইমস " প্রতিবেদন করে- "আজারবাইজানে একটি অপরাধমূলক, কর্তৃত্ববাদী এবং দুর্নীতিগ্রস্ত শাসন রয়েছে কিন্তু আজারবাইজানের লোকেরা এখন আর এই অবস্থার অধীনে থাকবে না "। এপ্রিলের প্রথমদিকে, ইলকিন গাম্বার, বিরোধী দলের নেতার পুত্র যিনি বর্তমানে আর্মেনিয়ান সেনাবাহিনীতে যুক্ত আছেন, তার ফেসবুক পাতাতে দাবি করেছিলেন যে তিনি আর্মেনীয়ের সাথে আজারবাইজানের সংঘর্ষের সামনে লাইন পাঠানো হচ্ছে এবং তার পিতাকে "সতর্ক করা হয়েছে" বলে উল্লেখ করেন এছাড়াও বলেন এর প্রতিবাদ তার চলমান জড়িতির ফলে হতে পারে। ইসা গাম্বার এই সম্পর্কে বলেনঃ "প্রতিরক্ষা মন্ত্রণালয় কোনও স্থান থেকে সেনা মোতায়েন করার অধিকার রাখে তাই আমি এই বিষয়ে রাজনীতিতে যেতে চাই না।"
জেনিফার মিলস-ওয়েস্টলি হত্যাকাণ্ড
জেনিফার জোয়ান মিলস-ওয়েস্টলি ১৩ মে ২০১১ তারিখে তেনেরিফে খুন হন।
লস ক্রিশ্চিয়ানোসের রিসর্টের একটি সুপারমার্কেটে তার মৃত্যু যুক্তরাজ্যে ব্যাপক প্রচার লাভ করে। দেয়ান ভ্যালেনটিনোভ দিয়ানোভের আপাত দৃষ্টিতে এলোমেলো আক্রমণের ভয়াবহ প্রকৃতির জন্য এই ঘটনাটি সারা বিশ্বেই আলোচিত হয়। সে মিলস-ওয়েস্টলির ঘাড়ে বেশ কয়েকবার ছুরিকাঘাত করে। তারপরে তার শিরশ্ছেদ করে তার কাটা মাথা রাস্তায় নিয়ে গিয়েছিল।
২০১৩ সালের ২২ ফেব্রুয়ারি বুলগেরিয়ার এক ব্যক্তি দেয়ান দিয়ানোভকে হত্যার দায়ে দোষী সাব্যস্ত করা হয় এবং পরবর্তীতে তাকে ২০ বছরের জন্য মনোরোগ বিভাগে আটক রাখার শাস্তি প্রদান করা হয়।
পটভূমি
মিলস-ওয়েস্টলি ছিলেন যুক্তরাজ্যের নরউইচের পাঁচ সন্তানের ৬০ বছর বয়সী ঠাকুমা, যিনি ২০০৬ সালে স্পেনের তেনেরিফে দ্বীপে অবসর যাপন করছিলেন। লস ক্রিশ্চিয়ানোসের পোর্ট রয়্যাল কমপ্লেক্সে তার দুটি অ্যাপার্টমেন্ট ছিল, যার প্রতিটিতে দুটি বেডরুম ছিল, যার মধ্যে একটি তিনি পর্যটকদের ভাড়া দিয়েছিলেন।
হত্যা
মিলস-ওয়েস্টলির হত্যার ভয়াবহ প্রকৃতির কারণে ব্রিটিশ এবং আন্তর্জাতিক প্রচার মাধ্যমে ব্যাপকভাবে প্রচারিত হয়। একজন গৃহহীন ব্যক্তি টাউন সেন্টারের আভেনিদা জুয়ান কার্লোসের একটি ব্যস্ত দোকানে তাকে ছুরিকাঘাত করে এবং শিরশ্ছেদ করে। কর্মকর্তারা জানিয়েছেন, ওই ব্যক্তি এলোমেলোভাবে তার শিকারকে বেছে নিতে দেখা যায়, তারপর তার গলায় ১৪ বার ছুরিকাঘাত করে, তার শিরশ্ছেদ করে এবং তার কাটা মাথা রাস্তায় নিয়ে যায়।
বিচার
সান্তা ক্রুজের প্রাদেশিক আদালতে তার বিচার ১৮ ফেব্রুয়ারি ২০১৩ সালে শুরু হয় যখন একটি আদালতকে হামলার সিসিটিভি ফুটেজ দেখানো হয়। দিয়ানোভ ঘটনাটিকে পাগলামি দাবি করে হত্যার কথা অস্বীকার করেছেন। বিচারটি এক সপ্তাহ স্থায়ী হয়েছিল এবং ২২ ফেব্রুয়ারি ২০১৩ তারিখে তিনি দোষী সাব্যস্ত হন। পরবর্তীতে তাকে ২০ বছরের জন্য মনোরোগ ইউনিটে আটক রাখার শাস্তি দেওয়া হয়, যা সর্বোচ্চ প্রযোজ্য মেয়াদ।
দোষী সাব্যস্ত হওয়ার পর মিলস-ওয়েস্টলির কন্যারা এক যৌথ বিবৃতিতে বলেন যে তাদের মা "তেনেরিফে শিরশ্ছেদ করা মহিলা হিসাবে পরিচিত হয়েছেন, কিন্তু সত্য হচ্ছে তিনি আমাদের মা, পরামর্শদাতা এবং প্রিয় বন্ধু, একজন অত্যন্ত প্রতিভাবান এবং নিঃস্বার্থ ব্যক্তি ছিলেন।" তারা তার হত্যাকে "প্রতিরোধযোগ্য এবং অপ্রয়োজনীয়" বলে বর্ণনা করে এবং বলেছে যে মানসিক ভারসাম্যহীন ব্যক্তি হিসাবে দিয়ানোভকে পরিচালনার ক্ষেত্রে "ব্যর্থতার তালিকা" রয়েছে।
টমাস হব্‌স
টমাস হব্‌স (ইংরেজি Thomas Hobbes টমাস্‌ হব্‌জ়্‌, এপ্রিল ৫, ১৫৮৮-ডিসেম্বর ৪, ১৬৭৯) ষোড়শ শতকের ইংরেজ দার্শনিক যিনি বিশ্বব্যাপী রাজনৈতিক দর্শনের বিষয়ে তার তত্ত্ব ও বিশ্লেষণের জন্য বিশেষভাবে পরিচিত। ১৬৫১ সালে প্রকাশিত লেভিয়েথন গ্রন্থে তিনি সামাজিক চুক্তি তত্ত্বের ধারণা প্রতিষ্ঠা করেন, যা পরবর্তিতে পাশ্চাত্যের রাজনৈতিক দর্শনের গোড়াপত্তন করে।
জন্ম ও কর্মজীবন
থমাস হবস ১৫৮৮ সালের ৫ এপ্রিল ইংল্যান্ডের Malmesbury-এর এক ধর্মযাজক পরিবারে জন্মগ্রহণ করেন। কথিত আছে, স্পেনীয় নৌবাহিনী যে সময় ইংল্যান্ডের বিরুদ্ধে যুদ্ধ পরিচালনা করে, সে সময় হবসের গর্ভধারিনী মাতা ভয়ে ভীত হয়ে জন্মের নির্ধারিত সময়ের আগেই হবসকে জন্ম দেন। এ কারণে পণ্ডিতগণের মতে, সমকালীন পরিবেশ ও পরিস্থিতি তার উপর বেশ প্রভাব ফেলেছিল।
হবস খুব মেধাবী ছাত্র ছিলেন। ১৬০৮ সালে হবস মাত্র ২০বছর বয়সে অক্সফোর্ড হতে স্নাতক ডিগ্রি লাভ করেন। অতঃপর তিনি ইংল্যান্ডের অন্যতম অভিজাত ও প্রসিদ্ধ কেভেনসিস পরিবারের গৃহশিক্ষক নিযুক্ত হন। হবস ফরাসি ও ইতালিয় ভাষায় শিক্ষকতা করেন। তিনি প্রথমে কেভেনডিসের এবং আর্ল অব ডিভেনশায়ারের পুত্রের সাথে সমগ্র ইউরোপ পরিভ্রমণ করেন। ফ্রান্সে ভ্রমণকালে প্রথমে রনে দেকার্তের সাথে, পরে ফ্লোরেন্সে গ্যালিলিওর সাথে পরিচিতি ঘটে এবং তাদের চিন্তাধারায় বিশেষভাবে প্রভাবিত হন।
হব্‌স ১৬৩১ সালের দিকে পুনরায় ইউরোপ ভ্রমণে যান এবং ১৬৩৭ সালে দেশে ফিরে আসেন। এ সময় তার দেশে গৃহযুদ্ধ চলছিল। সে সময়ও তিনি শারীরিকভাবে খুব বলিষ্ঠ ছিলেন। কথিত আছে যে তিনি ৭০ বছর বয়সেও দিব্যি টেনিস খেলতেন। ১৬৭৯ সালের ৪ ডিসেম্বর তিনি ইংল্যান্ডে ৯০ বছর বয়সে শেষ নিঃশ্বাস ত্যাগ করেন।
লেভিয়াথন
এ গ্রন্থে হবস পদার্থবিদ্যা ও মানবপ্রকৃতি সম্পর্কে আলোচনা করেছেন। এছাড়া এতে নৈতিকতা ও রাজনৈতিক তত্ত্ব গুরুত্ব সহকারে বিশ্লেষিত হয়েছে। তিনি মানষকে নোংড়া, পাশবিক, ইত্যাদি বলে ব্যাখ্যা করেছেন ।
আবু রায়হান আল-বেরুনি
আবু রায়হান আল-বেরুনী বা আবু রায়হান মুহাম্মাদ ইবনে আহমদ আল-বেরুনী (ফার্সি: ابوریحان محمد بن احمد بیرونی; ৯৭৩–১০৪৮), সাধারণত আল-বেরুনী নামে পরিচিত, ইসলামী স্বর্ণযুগে একজন খাওয়ারেজমিয় ইরানি পণ্ডিত এবং বহুবিদ্যাবিশারদ ছিলেন। তাকে বিভিন্নভাবে " ইন্ডোলজির প্রতিষ্ঠাতা", " তুলনামূলক ধর্মের জনক ",  "আধুনিক জিওডেসির জনক " এবং প্রথম নৃতত্ত্ববিদ বলা হয়।  তিনি অত্যন্ত মৌলিক ও গভীর চিন্তধারার অধিকারী ছিলেন। শহরের বাইরে বসবাস করতেন বলে সাধারণভাবে তিনি আল-বেরুনী নামে পরিচিত। রুশীয় তুর্কিস্তানের খিওয়ায় এটি অবস্থিত ছিল। শহরটি খাওয়ারিজিমের রাজধানীর কাছে ছিল। বর্তমানে শহরটি নদীতে বিলীন হয়ে গিয়েছে। এখন এ স্থানটি আল-বেরুনী শহর নামে অভিহিত। তিনি ছিলেন গণিত, জ্যোতিঃপদার্থবিদ, রসায়ন ও প্রাকৃতিক বিজ্ঞানে পারদর্শী। অধিকন্তু ভূগোলবিদ, ঐতিহাসিক, পঞ্জিকাবিদ, দার্শনিক এবং চিকিৎসা বিজ্ঞান, ভাষাতত্ত্ববিদ ও ধর্মতত্ত্বের নিরপেক্ষ বিশ্লেষক। স্বাধীন চিন্তা, মুক্তবুদ্ধি, সাহসিকতা, নির্ভীক সমালোচক ও সঠিক মতামতের জন্য যুগশ্রেষ্ঠ বলে স্বীকৃত। হিজরি চতুর্থ শতাব্দীর শেষার্ধ ও পঞ্চম শতাব্দীর প্রথমার্ধকে আল-বেরুনীর কাল বলে উল্লেখ করা হয়। তিনি সর্বপ্রথম প্রাচ্যের জ্ঞানবিজ্ঞান, বিশেষ করে ভারতের জ্ঞান-বিজ্ঞানের প্রতি মুসলিম মনীষীদের দৃষ্টি আকর্ষণ করেছিলেন। অধ্যাপক মাপা বলেন, "আল-বেরুনী শুধু মুসলিম বিশ্বেরই নন, বরং তিনি ছিলেন সমগ্র বিশ্বের শ্রেষ্ঠ জ্ঞানীদের একজন।”
আল-বেরুনী পদার্থবিদ্যা, গণিত, জ্যোতির্বিদ্যা এবং প্রাকৃতিক বিজ্ঞানে পারদর্শী ছিলেন এবং একজন ইতিহাসবিদ, কালানুক্রমিক এবং ভাষাবিদ হিসেবেও নিজেকে আলাদা করেছিলেন। তিনি তার দিনের প্রায় সমস্ত বিজ্ঞান অধ্যয়ন করেছিলেন এবং জ্ঞানের অনেক ক্ষেত্রে তার অক্লান্ত গবেষণার জন্য প্রচুর পুরস্কৃত হয়েছিল। রাজা এবং সমাজের অন্যান্য শক্তিশালী উপাদান আল-বেরুনীর গবেষণাকে অর্থায়ন করে এবং নির্দিষ্ট প্রকল্পের কথা মাথায় রেখে তাকে খুঁজে বের করে। নিজের অধিকারে প্রভাবশালী, আল-বেরুনী নিজে অন্যান্য জাতির পণ্ডিতদের দ্বারা প্রভাবিত ছিলেন, যেমন গ্রীক, যাদের থেকে তিনি অনুপ্রেরণা নিয়েছিলেন যখন তিনি দর্শনের অধ্যয়নের দিকে মনোনিবেশ করেছিলেন। একজন প্রতিভাধর ভাষাবিদ, তিনি খওয়ারেজমিয়ান, ফার্সি, আরবি, সংস্কৃত এবং গ্রীক, হিব্রু এবং সিরিয়াক ভাষাও জানতেন। তিনি তার জীবনের বেশিরভাগ সময় কাটিয়েছেন গজনীতে, তৎকালীন গজনভিদের রাজধানী, আধুনিক দিনের মধ্য-পূর্ব আফগানিস্তানে। ১০১৭ সালে তিনি ভারতীয় উপমহাদেশে ভ্রমণ করেন এবং ভারতে প্রচলিত হিন্দু ধর্মের অন্বেষণের পর তারিখ আল-হিন্দ (ভারতের ইতিহাস) শিরোনামে ভারতীয় সংস্কৃতির উপর একটি গ্রন্থ রচনা করেন। তিনি, তার সময়ের জন্য, বিভিন্ন জাতির রীতিনীতি এবং ধর্মের উপর একজন প্রশংসনীয়ভাবে নিরপেক্ষ লেখক ছিলেন,  ১১ শতকের প্রথম দিকে ভারত তার পাণ্ডিত্যপূর্ণ বস্তুনিষ্ঠতা তাকে আল-ওস্তাদ ("দ্য মাস্টার") উপাধি অর্জন করেছিল তার প্রথম দিকের অসাধারণ বর্ণনার স্বীকৃতিস্বরূপ।
নাম
আল-বেরুনীর নামটি ফার্সি শব্দ বিরুন (অর্থাৎ 'বাইরে') থেকে এসেছে, কারণ তিনি আফ্রিগিদ খোয়ারাজমশাহদের রাজধানী কাথের একটি দূরবর্তী জেলায় জন্মগ্রহণ করেছিলেন।
জন্ম
তিনি একটি অতি সাধারণ ইরানি পারিবারে ৪ সেপ্টেম্বর (মতান্তরে ৩ সেপ্টেম্বর), ৯৭৩ খ্রিস্টাব্দে রোজ বৃহস্পতিবার খাওয়ারিজমের শহরতলিতে জন্মগ্রহণ করেন। তার বাল্যকাল অতিবাহিত হয়েছিলো আল-ইরাক বংশীয় রাজপতি বিশেষ করে আবু মনসুর বিন আলী বিন ইরাকের তত্ত্ববধানে। তিনি সুদীর্ঘ ২২ বছর রাজকীয় অনুগ্রহে কাটিয়েছেন।
জীবন
তিনি মধ্য এশিয়ার আফ্রিগিদ রাজবংশের খওয়ারেজম (চোরাসমিয়া)-এর রাজধানী কাথের বাইরের জেলায় ( বিরুন ) জন্মগ্রহণ করেন - যা এখন উজবেকিস্তানের উত্তর-পশ্চিমে স্বায়ত্তশাসিত প্রজাতন্ত্র কারাকালপাকস্তানের অংশ।
আল-বিরুনী তার জীবনের প্রথম পঁচিশ বছর খওয়ারেজমে কাটিয়েছেন যেখানে তিনি ইসলামিক আইনশাস্ত্র, ধর্মতত্ত্ব, ব্যাকরণ, গণিত, জ্যোতির্বিদ্যা, চিকিৎসা ও দর্শন অধ্যয়ন করেছেন এবং শুধুমাত্র পদার্থবিদ্যার ক্ষেত্রেই নয়, বেশিরভাগ ক্ষেত্রেই তিনি কাজ করেছেন। অন্যান্য বিজ্ঞান। ইরানী খওয়ারেজমিয়ান ভাষা, যেটি ছিল বিরুনির মাতৃভাষা,  ইসলামের পরে কয়েক শতাব্দী ধরে এই অঞ্চলের তুর্কিকরণ পর্যন্ত টিকে ছিল - যেমনটি অন্তত প্রাচীন খোয়ারেজমের সংস্কৃতি এবং বিদ্যার কিছু অংশ ছিল - কারণ এটি কল্পনা করা কঠিন। এত জ্ঞানের ভান্ডার বিরুনির কমান্ডিং ব্যক্তিত্ব, একটি সাংস্কৃতিক শূন্যতায় উপস্থিত হওয়া উচিত ছিল। তিনি আফ্রিগিদের প্রতি সহানুভূতিশীল ছিলেন, যারা ৯৯৫ সালে মামুনিদের প্রতিদ্বন্দ্বী রাজবংশ দ্বারা উৎখাত হয়েছিল। তিনি তার মাতৃভূমি বোখারা ত্যাগ করেন, তারপর নূহের পুত্র সামানীদ শাসক দ্বিতীয় মনসুরের অধীনে। সেখানে তিনি আভিসেনার সাথে যোগাযোগ করেছিলেন এবং এই দুই পণ্ডিতের মধ্যে বিদ্যমান মতবিনিময় রয়েছে।
৯৯৮ সালে, তিনি তাবারিস্তানের জিয়ারিদ আমির কাবুস । সেখানে তিনি তার প্রথম গুরুত্বপূর্ণ কাজ লিখেছেন, আল-আথার আল-বাক্বিয়া 'আন-কোরুন আল-খালিয়্যা (আক্ষরিকভাবে: "গত শতাব্দীর অবশিষ্ট চিহ্ন" এবং "প্রাচীন জাতির কালক্রম" বা "অতীতের ভেস্টিজেস" হিসাবে অনুবাদ করা হয়েছে) ঐতিহাসিক এবং বৈজ্ঞানিক কালানুক্রমের উপর, সম্ভবত প্রায় ১০০০ সি.ই. যদিও তিনি পরে বইটিতে কিছু সংশোধন করেছিলেন। তিনি বাভান্দিদ শাসক আল- মারজুবানের দরবারেও যান। মামুনিদের হাতে আফ্রিগিদের নিশ্চিত মৃত্যু স্বীকার করে, তিনি পরবর্তীদের সাথে শান্তি স্থাপন করেছিলেন যিনি তখন খওয়ারেজম শাসন করেছিলেন। গোরগঞ্জে (খওয়ারেজমেও) তাদের দরবারটি বরণীয় বিজ্ঞানীদের সমাবেশের জন্য খ্যাতি অর্জন করেছিল।
সুন্নি আশ'আরি মাযহাবের অন্তর্গত, আল-বেরুনী তথাপি মাতুরিদি ধর্মতত্ত্ববিদদের সাথেও যুক্ত। তবে তিনি মু'তাযিলার খুব সমালোচক ছিলেন, বিশেষ করে আল-জাহিজ এবং জুরকানের সমালোচনা করেছিলেন। তিনি মহাবিশ্বের অনন্ততা সম্পর্কে তার মতামতের জন্য অ্যাভিসেনাকেও প্রত্যাখ্যান করেছিলেন।
শিক্ষা
তিনি গণিতশাস্ত্র "আবু নাস -এর ইবন আলি ইবন ইরাক জিলানি এবং তদ্রূপ আরো কিছু বিদ্বান ব্যক্তির কাছে শিক্ষা গ্রহণ করেন। অধ্যয়নকালেই তিনি তার কিছু প্রাথমিক রচনা প্রকাশ করেন এবং প্রখ্যাত দার্শনিক ও চিকিৎসাশাস্ত্রজ্ঞ ইবন সিনার সাথে পত্র বিনিময় করেন। আল বিরুনির মাতৃভাষা ছিল খাওয়ারিজিম আঞ্চলিক ইরানি ভাষা। কিন্তু তিনি তার রচনাবলি আরবিতে লিখে গেছেন। আরবি ভাষায় তার অগাধ পান্ডিত্য ছিল। তিনি আরবিতে কিছু কবিতাও রচনা করেন। অবশ্য শেষের দিকে কিছু গ্রন্থ ফার্সিতে অথবা আরবি ও ফার্সি উভয় ভাষাতেই রচনা করেন। তিনি গ্রিক ভাষাও জানতেন। হিব্রু ও সিরীয় ভাষাতেও তার জ্ঞান ছিল।
তিনি ১০০৮ খ্রিস্টাব্দে নিজ দেশে প্রত্যাবর্তন করেন এবং শাহ আবুল হাসান আলি ইব্‌ন মামুন কর্তৃক সম্মানে গৃহীত হন। তিনি আলি ইব্‌ন মামুনের মৃত্যুর পর তার ভ্রাতার পৃষ্ঠপোষকতা লাভ করেন এবং অনেক নাজুক রাজনৈতিক কার্যকলাপ ছাড়াও রাজকীয় দৌত্যকার্যের দায়িত্বেও নিয়োজিত থাকেন। মামুন তার সৈন্যবাহিনী কর্তৃক ১০১৬-১৭ খ্রিস্টাব্দে নিহত হওয়ার পর সুলতান মাহমুদ খাওয়ারিজম দখল করে নেন।গণিতবিদ আবু নাসের মানসুর ইবন আলি ও চিকিৎসক আবুল খায়ের আল-হুসায়ন ইবন বাবা আল-খাম্মার আল-বাগ দাদদির সাথে গজনি চলে যান। এখানেই তার জ্ঞানচর্চার স্বর্ণযুগের সূচনা হয়। তখন হতে তিনি গাজনি শাহী দরবারে সম্ভবত রাজ জ্যোতির্বিদ হিসেবে অবস্থান করতে থাকেন। তিনি কয়েকবার সুলতান মাহমুদের সাথে উত্তর-পশ্চিম ভারতে গমন করে ছিলেন। গজনির সুলতানের পৃষ্ঠপোষকতায় তিনি ভারতে প্রায় ১২ বছর অবস্থান করেন। এখানে সংস্কৃত ভাষা শেখেন এবং হিন্দু ধর্ম, ভারতীয় সভ্যতা ও সংস্কৃতি, দেশাচার, সামাজিক প্রথা, রাতিনীতি, কুসংস্কার ইত্যাদি বিষয়ে গভীর জ্ঞান অর্জন করেন। তিনি ভারতীয় কিছু আঞ্চলিক ভাষায়ও জ্ঞান লাভ করেছিলেন। তিনি এই এক যুগের অধ্যায়ন ও অভিজ্ঞতালব্ধ জ্ঞান দ্বারা রচনা করেন তার বিশ্ববিখ্যাত গ্রন্থ কিতাবুল তারিকিল-হিন্দ।
গণিত, জ্যোতির্বিদ্যা এবং মিনিট ও সেকেন্ডের আবিষ্কার
বিরুনির লেখা ১৪৬টি বইয়ের মধ্যে পঁচানব্বইটি নিবেদিত জ্যোতির্বিদ্যা, গণিত এবং গাণিতিক ভূগোলের মতো সম্পর্কিত বিষয়গুলি। তিনি ইসলামের স্বর্ণযুগে বাস করতেন, যখন আব্বাসীয় খলিফারা জ্যোতির্বিদ্যা গবেষণার প্রচার করেছিলেন, কারণ এই ধরনের গবেষণা শুধুমাত্র বৈজ্ঞানিক নয়, একটি ধর্মীয় মাত্রাও ধারণ করেছিল: ইসলামে উপাসনা এবং প্রার্থনার জন্য পবিত্রতার সঠিক নির্দেশাবলী সম্পর্কে জ্ঞান প্রয়োজন। অবস্থানগুলি, যা শুধুমাত্র জ্যোতির্বিদ্যা সংক্রান্ত তথ্য ব্যবহারের মাধ্যমে সঠিকভাবে নির্ধারণ করা যেতে পারে।
তার গবেষণা চালানোর জন্য, আল-বেরুনী জড়িত অধ্যয়নের নির্দিষ্ট ক্ষেত্রের উপর নির্ভর করে বিভিন্ন ধরনের বিভিন্ন কৌশল ব্যবহার করেছিলেন।
জ্যোতিষশাস্ত্রের উপর তার প্রধান কাজ প্রাথমিকভাবে একটি জ্যোতির্বিদ্যা এবং গাণিতিক পাঠ্য; তিনি বলেছেন: "আমি জ্যামিতি দিয়ে শুরু করেছি এবং পাটিগণিত এবং সংখ্যার বিজ্ঞানে, তারপর মহাবিশ্বের কাঠামোতে এবং অবশেষে বিচারিক জ্যোতিষশাস্ত্রে চলেছি, জ্যোতিষীর শৈলী এবং শিরোনামের যোগ্য কেউ নয় যিনি বিজ্ঞানের জন্য এগুলোর সাথে পুরোপুরি পরিচিত নন।" এই আগের অধ্যায়গুলিতে তিনি জ্যোতিষশাস্ত্রীয় ভবিষ্যদ্বাণীর উপর চূড়ান্ত অধ্যায়ের ভিত্তি স্থাপন করেছেন, যার তিনি সমালোচনা করেছেন। তিনিই প্রথম যিনি জ্যোতির্বিদ্যা এবং জ্যোতিষশাস্ত্রের মধ্যে শব্দার্থগত পার্থক্য করেছিলেন এবং পরবর্তীতে একটি রচনায়, জ্যোতির্বিদ্যার বৈধ বিজ্ঞানের বিপরীতে জ্যোতিষশাস্ত্রের একটি খণ্ডন লিখেছেন, যার জন্য তিনি সর্বান্তকরণে সমর্থন প্রকাশ করেন। কেউ কেউ পরামর্শ দেন যে জ্যোতিষশাস্ত্র খণ্ডন করার জন্য তার কারণ জ্যোতিষীদের দ্বারা ব্যবহৃত পদ্ধতিগুলি অভিজ্ঞতাবাদের পরিবর্তে ছদ্মবিজ্ঞানের উপর ভিত্তি করে এবং জ্যোতিষীদের এবং সুন্নি ইসলামের গোঁড়া ধর্মতাত্ত্বিকদের মতামতের মধ্যে দ্বন্দ্বের সাথে সম্পর্কিত।